I 1866 blev Aurich garnisonsby. Byen fortsatte med at være en udpræget embedsmandsby. Ved valgene i 1932 og i 1933 kom Nationalsocialisterne til magten, og i 1938 gennemførtes i Aurich (som i resten af Tyskland) aktioner mod byens jødiske befolkning. Blandt andet ødelagdes byens synagoge under Krystalnatten. Under 2. verdenskrig beskadigedes byens bygninger i ret begrænset omfang.